رانیءَ چہ شہناز۔
 اردو۔۔۔بانُک فریدہ۔
 بلوچی۔۔ثناءاللہ شنبے زئ بلوچ۔
آ روچ منءَ کمو کمو گیر کیت کہ من سک کسان اِتاں منی ماتءَ مُدام گریتءُ گُشت کہ منءَ بچکیں چُکءِ نہ بوت کہ چہ پِتءِ مرگءَ چہ رند منی گُہارانی کُوپگ بہ بیت بلے غلامیں قومانی بچک۔و بچک دشمنءِ واسط غلامیں قومءِ جنک ہم دشمن اَنت آ دو (2)نامانی یک گُمنامیں ھستی اَت۔آیں گپءِ جنگءَ گوں آئیءِ چماں ارسانی یک ھارءِ چست بوت آ گوں ھما وھدے یاتءُ ترانگانی زِرءَ گوازیءَات من نہ لوٹیت کہ آئیءِدردءَ سرپد بہ بیں بلے منءَ منی زانتءَ(شعور)ءَآئی ایں جُست کنگءَ
لاچار کُت من آئیءَ چے جُست کُت۔۔وھدے کہ ترا چہ بنگلہ دیشءَ پاکستانی فوجءِ غُنڈہاں چست کُتگ آں وھدءَ تی عمر چنکس بوتگ آئیءَ گوں ارسیگیں چماں پَسو دات وھدے منءَ آ وھدءَ پاکستانی فوجءِ غُنڈھاں چست کُتگ منی عُمر(13) سال اَت منءَ وتی پِتءُماتءِدیما چے چست کنگ بوتگ انت منی پتءِ سرگءَ توپنگءِ بَٹءِجتءُ پہ زور منی دست گِپتءُ گِراڈاں کُت منی ہمراھیءَ مئے میتگءِ سِے(3) جنک گوں من یک فوجی گاڈیءَ دور دیگ بوت۔منی مات :رانی رانی منی نام گِپتءُ کوکار کنان بوت ۔تقریبا چار(4) ساھتءِ سفرءَ چے رند مارا چہ گاڈیءَ چہ ایر کنگ بوت یک ٹوھیں کوٹیءِ تہا بَارگ بوت ادا چہ ماں ساری ہم سک باز جنیں چُک۔زھگ ءُ زالبول ھست اَت تیوگءَ بنگالی اِتاں زُبان کَزا مہ بیت ایں کوٹیءِ تہا (200) زالبال اِتاں لہتیں گریوگءَات لہتیں واب ات یاکہ بے سار اِتاں ھما کہ گریوگءَ اِتاں وھدے کہ امارءَ دیست اِش گیشتر گریوگءَ لگتاں منءَ ساھت پہ ساھت وتی پتءِ ھون گیر اھگءَاِتاں کہ چہ آئیءِسرءَ چے ریچگءَاِتاں منی دلءَلوٹیت کہ ھنو وتی پِتءِ نزدیکءَ بروآئیءِ سرءِ ھوناں وتی سریگءِسرا پہک بکنءُ وتی ماتءَبُگوش اماں دلءَ مہ جیڑھ تی رانی پدا اتکگ۔ایں شپءَ من وڈ وڈ یں مردوم دیست کہ بنگالیءَ گپاں اِتاں یکءِ دومیءَ وتی بدنصیبیءِکسہاں گُشگءَاِتاں یک بنگالیءِکہ عُمرءِ(23)سال ات سک گریوگءَات کہ آور جنگءِ وھدءَ آئیءِکسانیں چُک جنگءُ کُشگ بوتگ اَت ۔آئیءِچُکءِھون انگت آئیءِ گُدانی سرا اِتاں آئیءَ ایں ھون چُک اِتنتءُ گریت پدا بے سار بوت۔درُستاں دم بورتگ ات کسءَ کسی مدد کُت نہ کُت پرچکہ ھرکس زنگءَ ات کہ ایں ساھت نہ آ ساھت گوں آھاں بلاہیں مُصیبتءِ بیت ایں وھدءَ منی عُمر (13) سال آَت من گُونڈیں زھگءِاِتاں منءَ آوکیں مُصیبتانی ہچ سما نہ اَت دومی روچءَ وھدۓ کہ روچءَ ٹِک دات پاکستانی دَریسءِ تہاچار(4)آفسر چہ گاڈیءَ ایرآتک آھانی ھمراہیءَ ۔6ءُ7 سپاہی ہمے مزنیں کوٹیءَ اھت انت چہ ہمیشاں یک آفیسرءَ گُشت صاحب جی۔چہ ایشاں ھر کس پہ وتءَ یکءِ پسند بکن ۔پدا کس گلہ مکن کہ منءَ بہر نہ بوتگ یا۔منی منءَ دوست نہ بیت۔پدا کندگءَ لگیتاں ۔کُوٹیءِ توکءَ نیندوکیں دُراہیں زالبولاناں ایں گپ چو کارچءَ لَگیت من ھما آفسرءِ بہرءَ کپتاں کہ نامءِمیجر قُدوس ات ماں دروھاءَ 60 مردوم ایتاں کہ مارا یک سرکاری گاڈیءِسرا دیگہ جگہ بَرگ بوت ادا ھم مارا یک مزنیں کوٹیءِ تہا کنک بوت آیں مزنیں کوٹیءِ تہا لہتیں تہت ایراَت ءُلہتیہں مردینی پُوچ ھم درھتگ اَت ادا مارا ساپیں آپ دیگ بوت ءُ یک یکءَ چہ دروستاں آھانی نام جُست کنگ بوت۔13سلءَ بِگرتاں 23 سالءِ جنک آ گوں منی ھمراہیءَیک دیگہ جاہءِ بَرگ بوت ادا مئے عکسءُ دستانی نشان گِرگ بوتاں ۔ایں شپءَ منی چم کمو بند بوتاں من وابءَ دیست کہ منی پِت مُرتگ منی مات گوں وتی سریگءَآئیءَ کپن کنگءَ انت یک زالبولءِ گریوگءِ آوازءَ من جاہ سِریتاں من چم پچ کُتاں من دیست آئیءِ بندنءِ بُوچ جگہ جگہ دیرتگ انت آ سک گریوگءَ انت 2 سپاہی آئیءَآئیءِلوگءِ مردومانی جنگءِ دھمکیءَ دیگءَ انت آئی چُپ کنگءِ واسط من چہ تُرسءَ چہ وتی جگہ چے پاد اتکاں دلءَ گُشت کہ وتی دلءَ ھما جنینءِدلءِ سرا ایر بکن ءُتیوگیں شپءَ بس ارس نہ گوار ۔بلے سپاھاہیاں منءَ ھبر دات ءُ پہ واپسگءَگُشت من وتی دیم دومی نیمگءَ کُت گوں ھما جنینءِ ھمراہیءَ گریت منءَ وتی پِت ءُ مات گیر آھگءَ اِتاں ۔بزو نوں ایشی گریوگ بندات کُت۔چہ ھمے سپاھیاں یکءَ دراینت ایسانی کار بیت۔۔۔؟؟دویں چہ کوٹیءَ درآتکاں دروازگ بند کنگ بوت من ھما جنینءِ کِرا شُتاں آئی ھچ گپ نہ جت بس گریتءِمن ہمت کُت پاد اتکاں آئیءَ گلاسءِ آپ دات آئی آپ وارتءُ پدا وپت۔روچءِروشنائی چہ کوٹیءِ روشندانءَ کوٹیءِتہا پُترت سُہبءِ سرا سبز چاہءُ کمو برنج دروستانی دیماآایرکنگ بوت منی ہمراہیءَ دروستاں وارت بلے آئیءَ یک دَپارءِ ھم چست نہ کُت وھدے سپاھی پہ تالوکانی چست کنگءَ اتکاں ھا جنینءَ بنگالی زُبانءَ آھاناں زاہءُبد کُت یک سپاہیءَھمے گرمیں چاہ آئیءِجانءِ سرا رِتکاں دو شہمات ھم جت ساھت 12 بج اَت میجر َھت چہ سپاھیاں جُستءِ کُت کہ شپ پہ وشی گوستگ۔یکءَدراینت ۔درھاں برا بر انت بس ھما جنینءِ نیمگءَدستءِ ٹال کُتءُ دراینتءِ ایشیءَبلاہیں زُبانءِرودینتگ میجرءَ ھمے جنین پہ زھر چاریت میجرءَہم بَڈے زاہءُبد چہ ھمے جنینءِنیمگءَ وارت۔میجرءَدراینت (مجھے لگتا ہے یہ کام خراب کرتی ہے آپ لوگوں کا کیا خیال ہے اس کو بھی وہاں بیجھ دیں)جنینءَ گاں سُہریں چماں میجرءَچم سُہر دات میجرءَ وتی سرینءَ بستگیں وتاس کَشتءُ سئے(3) تیر ھمے جنینءِدلبندءِسرا داگ دات۔جنین سمدا کَپت دو سپاھیاں آئیءِ لاش گِران کُت ڈنءَ بُرتءُھمے جگہءِ ھون ساپ کُتاں میجر چہ کُٹیءَ ڈن دراتک مردومانی تُرس گیشتر ودان بوت۔ساھت 2 بجءَ مارا یک جگہ کنگ بوت ءُ باکستانءِرواگءِ ٹکٹ دیگ بوت منی نام چہ رانیءَبدل کنگ بوت شہناز ایر کنگ بوت عُمر چہ 13ءَ17 کنگ بوت دروستانی نام ءُعُمر غلط نبشتہ کنگ بوتاں میجر قدوس پدا اتکءُدراینتءِ کہ شُما دیست کہ ھما جنینءَ چونیں سزاءِدیگ بوت اگاں شُما ھم آئیءِ وڈا زُبان روسینت شُمے ھم ھال ھمائیءِ وڈا بیت من رانیءَ چے شہناز بوتءُ بالی گُرابءَسوار بوتاں وھدے مہ پاکستانءَ سر بوتاں منءَانچوش گُمان بوت کہ من نوں ھچبر وتی مردوماں گوں دُچار نہ کپاں ادا ماراءَ فوجی کیمپءَآرگ بوت منی ھمراہیءَ10 زالبول دورءَ کنگ بوت دیگہ 40 زالبول اِش جتا کُت۔من نہ زاناں منءَ چنکسءَ یک پیریں مردءَ بہا زُرت منءَبسءِ سرا بلوچستانءَآرگ بوت ادا منی نکاح وانگ بوت سہناز ولدءِ محمد ترا فقیر محمد ولدءِ محمد آمین قبول انت نکاحءِ وھدءَ من وتی ایں غلطیں نام اِش کُت تو من ھاموش بوتاں ۔یکءَ چہ دورءَ شہنازءَگوں 70سالیں مردءَگوں نکاح ءِ مراد باد کُت۔
 ۔۔۔۔۔۔۔۔ترا تی نکاح مراد بات۔۔۔۔۔۔۔۔
 ۔(لہتیں سالءَ چہ رند)۔
 نوں فقیر محمد مُرتگ منی5 چُک انت 3 جنکءُ 2 بچک ۔نوں منی چُک مزن انت آیانی پِتءِ رشتہ دار گوں آھاں آروس کنگءَ سوڈی نہ انت۔۔۔دروھاءَگُشنت ایشانی مات بہا زُرتگییںءِ آیشی چُکاں گوں کہ آروس کنتءُ وتی عزتءَ ھراب کنت منی چُک گوں من جنگ کناں گُشاں تو وتی گوستگیں کسہہ گُشتگ انت نوں گوں ما کس رشتہ داری نہ کنت من بس ایں واسطہ وتی گوستگیں کسہہ گوشتگ انت کہ من نہ زانت من رانیءَ چے شہناز باں۔۔۔۔۔؟بلوچستانءِ ھر جنکءَ شہناز بوھگءَ ساری ایں ھیال کنگی انت کہ جنگ چے۔۔۔۔۔۔؟منی 3 جنک انت 2 بچک انت پرواہ نیست بلے ھزاراں جنک منی جنکانی وڈءَ لوگءَ پیر مہ بنت۔
 (اف یک آفسوزءِ یک ارمانءِ دلءِ تہا انت کہ کاش من ھما وھدءَ ھما جنینءِ وڈا زُبان ءَ بُرودینتیں گُڈا منءَ ھم مرچی شہیدءِ بوتگ اِتاں ءُ وتی سرزمینءِ دلبندءِ سرا قبر اِتاں ۔۔۔بنگلہ دیشءِ رانی سرزمینءَ رانی بوتاں بلے شہناز نہ باتاں۔۔۔۔۔۔۔